[{"text_idx": "#000000", "text": "5 na\u0308dalat dieeti tehtud, 10 na\u0308dalat veel ees..."}, {"text_idx": "#000001", "text": "Okei, mul to\u0303mbas praegu ta\u0308iega jahedaks. Miks? Sest ma panin kirja just pealkirja \u2013 10 na\u0308dalat veel. See 5 na\u0308dalat on la\u0308inud nagu nii muuseas ja kogu aeg tundus, et aega on nii palju ja ku\u0308ll jo\u0303uab eks. Alles oli nagu aasta algus \u2013 mis toimub? Karm fakt on see, et mul on vaja veel pa\u0308ris korralik hunnik rasva maha lihvida ja kuklas taob juba vaikselt ha\u0308irekell."}, {"text_idx": "#000002", "text": "Palju siis minna on? No eelmine lavavorm oli mul 60kg juures ja selle hooaja vorm tuleb kindlasti parem, mis ta\u0308hendab ka suuremat kaalunumbrit, aga fakt on see, et kaal na\u0308itab sellel na\u0308dalal veel 67,9kg ja ma arvan, et u\u0308ks 6-7kg on vaja veel maha lihvida. No kaal kaaluks, nagu ma juba eelmistes postitustes ra\u0308a\u0308kinud olen, siis see ei na\u0308ita peale gravitatsiooni va\u0308ga midagi, aga no peegelpilt muudab juba natuke a\u0308revaks mind. Kui vaadata juba saalis ringi, siis hakkab ilusti silma, kellel on plaan lavale minna. Pehmed vormid hakkavad kaduma ja naised ei paista ku\u0308lgvaates enam va\u0308lja."}, {"text_idx": "#000003", "text": "Ei ole mul veel endiselt va\u0308lja joonistunud ilusaid ko\u0303hulihaseid ja tagumik on ka ilus pehme, aga laval vilistatakse selline asi kohe va\u0308lja. Facebookist tuleb aga meeldetuletusi, milliseid pilte laadisin u\u0308les eelmine aasta samal ajal ja no ma olin ikka kuiv, ikka kuiv-kuiv, ikka va\u0308ga kuiv. Proovisin ka na\u0308dalavahetusel poseerimist ja ta\u0308pselt selline tunne oli, nagu ma poleks mitte kunagi varem seda teinud. Ei olnud mul meeles ei sujuvad u\u0308leminekud, hea et ma kontsade peal u\u0308ldse pu\u0308sti seisin ja juba peale 15minutilist harjutamist oli selg ta\u0308iesti la\u0308bi. Kes varem poseerimist praktiseerinud pole, siis see on maailma ko\u0303ige raskem asi \u2013 pa\u0308riselt! Niimoodi enda keha va\u0308a\u0308nata ei ole kuskilt otsast normaalne ja iga lihas karjub samal ajal, et sa a\u0308ra lo\u0303petaks. Ja kontsadega on mul ka erilised suhted muidugi \u2013 kui keegi relva meelekohas ei hoia, siis mina neid jalga ei pane."}, {"text_idx": "#000004", "text": "Ma ei tea, mida ma teen, aga ma teen seda ha\u0308sti \ud83d\ude00 Va\u0308hemalt enda arvates."}, {"text_idx": "#000005", "text": "U\u0308heso\u0303naga ja\u0308rjekordne paanikanupp su\u0308ttis ja kirjutasin kiirelt Elerile, et ta mind a\u0308ra pa\u0308a\u0308staks. Kes veel kursis pole, siis meil Eestis on olemas pa\u0308ris enda poseerimise vo\u0303lur Eleri Reinart (minu treeneri abikaasa), kes reaalselt vo\u0303lub ka ko\u0303ige kangemast pa\u0308ntajalast graatsilise kuninganna. Ja need so\u0303nad ei ole niisama suusoojaks. Ma olin eelmisel hooajal nii ha\u0308das enda selja avamisega ja enda tuhara- ja jalalihaste pingutamine tundus ta\u0308ielik raketiteadus ja Eleri to\u0303mbas aga enda vo\u0303lukepiga ja olemas! Ma ei tea, mida ta teeb, aga ta teeb seda ikka vapsee ha\u0308sti. Sul vo\u0303ib olla maailma ko\u0303ige parem vorm, aga kui sa laval oled nagu hirv tulede valguses ja mitte mo\u0303hkugi enda vormiga peale ei oska hakata, siis sorry, aga mingit tulemust sa tegema ei la\u0308he. Ja kuna ma eelmine hooaeg kuidagi vaatasin la\u0308bi so\u0303rmede seda lavalist poolt, siis seekord ma sellist viga enam ei tee."}, {"text_idx": "#000006", "text": "Vaikselt olen hakanud mo\u0303tlema ka ko\u0303iksugustele iluvidinatele ja olen praegu nii kahe vahel, kas panna endale pu\u0308sivad juuksepikendused vo\u0303i mitte. Kellele veel silma ei ja\u0308a\u0308nud, siis eelmisel hooajal kandsin Halo-pikendusi ja tee, mis sa teed, silusin ma neid, mis ma silusin, lokitasin ja mo\u0308llasin, aga ikkagi need ja\u0308id kuidagi imelikult pa\u0308he. Mitte, et need pikendused halvad oleks, ei, aga mu enda juuksed on lihtsalt nagu metslasel \u2013 va\u0308ga paksud ja va\u0308ga ja\u0308rkus ja mul hakkab juba pea valutama, kui ma mo\u0303tlen, et mis ma selle pahmakaga peale hakkan. Mo\u0303tlesin ku\u0308ll, et vahet ei ole, ja\u0308tan enda juuksed ja pole neil ju ha\u0308da midagi, aga kui minu ko\u0303rval seisavad ko\u0303ik enda tagumikuni juustega, siis... va\u0308ga nagu ei ja\u0308a\u0308 varianti."}, {"text_idx": "#000007", "text": "Vaikselt peaks hakkama mo\u0303tlema ka bikiinide peale, aga mul praegusel momendil pole veel o\u0303rna aimugi, millise tegumoega need peaks u\u0308ldse olema ja millist va\u0308rvi? Sada mo\u0303tet on peas, iga pa\u0308ev uus. Kas korvidega, kas kolmnurgad, kas russian-cutid vo\u0303i tavalised, kas punased vo\u0303i sinised vo\u0303i a\u0308kki u\u0308ldse midagi muud? Oeh...Agaramad on juba enda bikiinid ammu ka\u0308tte saanud, aga no mul reaalselt on praegu nagu ta\u0308ielik ku\u0308sima\u0308rk alles. Euroopa Meistrikatele peaks ka hakkama vaikselt lennupileteid vaatama... Kui ma praegu need asjad ko\u0303ik kirja panen, siis mul hakkas ja\u0308lle hirmus \u2013 tegelikult pole siin midagi aega muneda, ammu peaks tegutsema juba. Ma rakendan ja\u0308lle seda tehnikat, et kui asjad ja\u0308tta viimasele minutile, siis need vo\u0303tavad aega ainult u\u0308he minuti. Kes mu eelmist ettevalmistust ja\u0308lgis, siis eelmine kord ma rapsisin nii palju tu\u0308hja ja tegin nii palju la\u0308bimo\u0303tlemata kulutusi, et parem seekord mo\u0303tlen ko\u0303ik asjad 3x enne la\u0308bi ja siis ulatan pangakaardi."}, {"text_idx": "#000009", "text": "Mulle hakkab jaa vaikselt see a\u0308revus sisse tulema, aga u\u0308ldjoontes on ettevalmistus ikkagi nii imelikult rahulik. Kui mul eelmine aasta juba katus so\u0303itis sellel ajal ja ko\u0303ht stabiilselt korises ja energia oli maas, siis... siis praegu ma ei saa ikka veel aru, et dieet on. Trenni jaksan ta\u0308iega teha ja ko\u0303ik on nii normaalne. Kui ma u\u0308kspa\u0308ev Spartas jalga treenisin siis sattusin taaskord ra\u0308a\u0308kima teiste tu\u0308drukutega, kes valmistuvad ja kuulsin siis taaskord seda legendaarset \u201ciga pa\u0308ev trenn ja cardio ja 1400kcal\u201d. No ta\u0308ielik dejavu tuli. Never again! Never again ma sellist jama ei tee. Ma to\u0303siselt loodan, et minu blogi aitab kasvo\u0303i mo\u0303nel naisel natukene kriitilisemalt enda dieeti suhtuda ja aru saada sellest, et kui keha ei toimi, siis on vaja ko\u0303igepealt enda ainevahetus ka\u0308ima saada ja alles siis dieedile asuda. Vastasel korral sa to\u0303mbad ennast lihtsalt ra\u0308a\u0308biseks \u2013 ei ole endal tore ja ei ole ka teistel tore seda vaadata."}, {"text_idx": "#000011", "text": "Vo\u0303id peab ikka niimoodi olema, et hammas ei po\u0303ru \ud83d\ude00"}, {"text_idx": "#000012", "text": "Tagasihoidlik lo\u0303unaso\u0308o\u0308k: riisiwok, lo\u0303he, leib ja ja\u0308medalt vo\u0303id."}, {"text_idx": "#000013", "text": "Minu hommikune hunnik putru: helbed, munavalge, skyr, pa\u0308hklid, banaan."}, {"text_idx": "#000014", "text": "Dieedi kohta nagu polegi midagi kirjutada rohkem, lasen endiselt juustuleibasid ja s\u030cokolaadipudrusid na\u0308ost sisse ja ma\u0308a\u0308rin vo\u0303id leivale niimoodi, et hammas ei po\u0303ruks. Vaatan aga teiste valmistujate spinati ja munavalge hunnikuid ja lasen peenet naeru. Uuel na\u0308dalal hakkame vaikselt muutusi sisse tooma, aga sellest juba ja\u0308rgmine kord. Praegune kaloraaz\u030c ja ko\u0303ik muu vajalik on kirjas eelmistes postitustes. Kui see nii laadnalt edasi la\u0308heb, siis ma vo\u0303tan Kiivikalt trooni u\u0308le ja vo\u0303istlen veel ja\u0308rgmised 50 aastat \u2013 pa\u0308riselt \ud83d\ude00 Las pildid ra\u0308a\u0308givad enda eest ja \u201cloodetavasti\u201d on mul ja\u0308rgmine kord teile ka midagi intrigeerivamat sheerida. Treener oli igatahes pildiga rahul. Mina mitte nii rahul, aga nagu jutt ja\u0308i \u2013 enda peaga ei mo\u0303tle ja usaldan targemaid. Kui Peep u\u0308tleb, et ko\u0303ik on ha\u0308sti, siis tema so\u0303na on seadus ja kuulub ta\u0308itmisele."}, {"text_idx": "#000015", "text": "12 thoughts on \u201c5 na\u0308dalat dieeti tehtud, 10 na\u0308dalat veel ees...\u201d"}, {"text_idx": "#000017", "text": "Minu meelest on muutust na\u0308ha, va\u0308ga ha\u0308sti na\u0308ha. Ma ei kujuta ette, kuidas on vo\u0303imalik veel 6 kilo alla vo\u0303tta? Ja\u0308a\u0308n huviga teekonda ja\u0308lgima. Milline see poseerimine u\u0308ldse va\u0308lja na\u0308eb? Hea eeskuju, kuidas on vo\u0303imalik dieeti pidada ja sealjuures mitte na\u0308lgida. Edu!"}, {"text_idx": "#000018", "text": "No selle lavavormiga ongi see, et rasvaprotsent viiakse nii alla ja sealt see 6kg tulebki. Ilmselgelt lo\u0303pp-pilt on tavainimese jaoks liig, mis liig, aga ega see sport polegi ko\u0303igile. Suur heameel on seda kuulda \ud83d\ude42 Poseerimisest ma kirjutan eraldi postituse ja sealt saad ko\u0303ik vajaliku teada. Aita\u0308h \ud83d\ude42"}, {"text_idx": "#000019", "text": "Ma just mo\u0303tlesin, et huvitav millised bikiinid seekord. Sinine oli va\u0308ga ilus aga miks mitte seekord punane? Vo\u0303i on punast liiga palju? Ja korvidega on minu meelest ilusam kui kolmnurgad. Kust mo\u0303tled tellida vo\u0303i lased o\u0303mmelda? Kuidas teised vo\u0303istlejad juuksemured on lahendanud? Kas kantakse pigem halosid clippe vo\u0303i pu\u0308sipikendusi? Ko\u0303ike head :)"}, {"text_idx": "#000020", "text": "Punast on to\u0303esti palju, aga seda ka po\u0303hjusega \u2013 see lihtsalt to\u0308o\u0308tab laval. Ma ausalt o\u0308elda kaalun juba praegu ko\u0303iki vo\u0303imalusi ja raske on o\u0308elda, millised need siis tulevad vo\u0303i kes neid tegema hakkab \ud83d\ude42 Kui vo\u0303istlejal endal on pikad juuksed vo\u0303i vastupidi efektne lu\u0308hike soeng, siis pole mingeid pikendusi vajagi. Kuna mina u\u0308ritan aga enda lu\u0308hikest soengut va\u0308lja kasvatada, siis mul ei ole juuksed ei u\u0308ht ega teist ning vaja on midagi va\u0308lja mo\u0303elda. Laval kasutatakse ko\u0303iki lahendusi, kellele mida \ud83d\ude42"}, {"text_idx": "#000021", "text": "Ta\u0308iesti uskumatu et poolteist kilogrammi annab sellise muutuse. vaatasin juba eelmist blogipostitust ja silmale uskumatu et saab niimoodi keha muutuda. kas see ongi siis sellest tingitud et praegu sa kaotad ainult rasva mitte muskleid ja vett ja targalt dieeti pidades ongi vo\u0303imalik niimoodi sest ma olen ise na\u0308dalaga isegi viis kilo alla vo\u0303tnud aga sellist muutust ku\u0308ll ei na\u0308inud. Kas lavale minekuks ongi vaja neid ko\u0303iksugu pikendusi ja kas rinnaoperatsiooni vo\u0303tsid ette ka vo\u0303istlemise pa\u0308rast? Kas ko\u0303ik vo\u0303istlejad lasevad ennast kohendada? Nii palju ku\u0308simusi ja aita\u0308h et leiad aega vastata. Mis su pikkus on u\u0308ldse? Hoian po\u0308idlaid!"}, {"text_idx": "#000022", "text": "Ta\u0308pselt. Minu eesma\u0308rk ongi just rasva kaotada ja seejuures minimaalselt lihaseid. Na\u0308lgida oskab igau\u0308ks ja see pole mingi kunst. Seejuures aga tehakse endale karuteene ja kaalunumbri languse taga ei ole tegelikult see, mis seal olema peaks. Oooeii, rindade suurendamine tuli enne vo\u0303istlema hakkamist ja seda ainult seeto\u0303ttu, et trenni tulemusena ei ja\u0308a\u0308nud enda partiist lihtsalt midagi alles. Kohe kindlasti ma ei soovita kellegil seda teekonda vo\u0303istlemise pa\u0308rast ette vo\u0303tta. Lavale minnes on sul vaja proportsioone, mis on sulle antud kas geenidega vo\u0303i on vaja siis midagi muud va\u0308lja mo\u0303elda. Keda on o\u0303nnistatud uhke rinnapartiiga on o\u0303nnega koos, keda mitte, see kas tekitab illusiooni super push up bikiinidega vo\u0303i kohandab ennast. See on igau\u0308he enda valik. Pikendustega on ta\u0308pselt sama, kellel on pikad ja lopsakad juuksed, neil pole mingeid pikendusi vaja, kellel pole... Siis on vaja taaskord midagi va\u0308lja mo\u0303elda. Fakt on see, et laval tuunime me ko\u0303ik ennast u\u0308les, vahet ei ole, mis abimehi selleks kasutame. Ripsmepikendustega on sama teema \u2013 mina panin pu\u0308sivad, u\u0308leja\u0308a\u0308nud panevad kleebitavad. Igasugused ku\u0308u\u0308ned ja muud iluasjad ja\u0308a\u0308vad igau\u0308he enda otsustada, ma usun, et neil suurt ta\u0308htsust pole \ud83d\ude42 olen ise 175cm pikk."}, {"text_idx": "#000023", "text": "Hei, tu\u0308druk, Sa rokid sajaga! Va\u0308ga po\u0303nev on Su teekonda ja\u0308lgida. Kas Sa oskad o\u0308elda, kui palju kaloreid Sa pa\u0308evas kulutad? Ja magus magusaks, aga kas maapa\u0308hklivo\u0303i so\u0303ltuvust pole? Mul nii raske sellest eemale hoida \ud83d\ude00"}, {"text_idx": "#000024", "text": "Va\u0308ga lahe kuulda, aita\u0308h \ud83d\ude42 Tead mul pole o\u0303rna aimugi. Mingeid nutikella-fa\u0308a\u0308nsi-aktiivsusmonitore ma ei usu ja sellepa\u0308rast ma pole endale ka u\u0308htegi soetanud. Ma reaalselt ei usu, et u\u0308kski vidin suudab mo\u0303o\u0303ta sinu personaalselt kulutatud kaloreid lihtsalt ja\u0308lgides su ka\u0308e liikumisi vo\u0303i pulssi vo\u0303i kurat teab mida. Aga see on ainult minu arvamus. Maapa\u0308hklivo\u0303i so\u0303ltuvus la\u0308ks mul ta\u0308iesti u\u0308le, kui ma avastasin mandlipa\u0308hklivo\u0303i ja indiapa\u0308hklivo\u0303i, nagu kui sa neid reaalselt proovid, siis maapa\u0308hkli juurde sa tagasi ei la\u0308he. Ja lisaks sellele on ka koostis palju parem \ud83d\ude09"}, {"text_idx": "#000025", "text": "Alguses kui ma esimest korda instas sind na\u0308gin vist eelmine aasta, mo\u0303tlesin, et issand nii imelik inimene minu arust.\nNo ja nu\u0308u\u0308d on su blogi ainuke blogi mida ma reaalselt loen ja ootan uusi postitusi haha.\nMulle meeldib jep see normaalne suhtumine, mitte mingi 1400 kaloriga ja iga asi on \u201ccheat\u201d.\nEile ka\u0308isin ka jo\u0303ukas so\u0303brannaga,nii 2 tundi olime seal ja siis peale seda u\u0308tlesin, et noh ma la\u0308hen ostan 1 vastlakukli, u\u0308leeile oli vastlapa\u0308ev ja siis ei viitsinud poodi minna. Sellepeale ta u\u0308tles: \u201d Mhh a\u0308ra hakka kohe cheatima nu\u0308u\u0308d peale trenni\u201d. Oi ma oleks kiuste 2 vastlakuklit vo\u0303tnud kui nii suur isu oleks olnud. Ma olen 100% kindel et vastlakukkel pole mingi cheat, eriti veel kuna ma so\u0308o\u0308n nagunii po\u0303himo\u0303tteliselt ko\u0303ike ja no peale 2h trenni ilmselgelt pole 1 vastlakukkel mingi appi kuidas sa julged. Ma olen nii selle \u201ccheat\u201d so\u0303na vastane, kui just mingi range dieet pole, aga siis ka ma ei kasutaks so\u0303na \u201cpatustama\u201d, see on niiii haige minu arust \ud83d\ude00 Ja veel va\u0308ljend:\u201d Nisujahu tooted, valge suhkur ja magus on mul ko\u0303ik keelatud!\u201d Ma saan aru, et neid asju pole hea su\u0308u\u0308a, aga see \u201cKeelatud\u201d tundub nii naljakas.\nJa mulle megalt meeldib su vo\u0303istlusdieet. Just selline millist mina peaks, ei pea tilulilutama ja na\u0308lgima."}, {"text_idx": "#000026", "text": "Hahaaa, va\u0308ga aus. No ma olen pa\u0308ris veendunud, et esmamulje on minust selline \u2013 noh, kuidas seda nu\u0308u\u0308d viisakalt o\u0308elda. No mind on liiga palju ja minu so\u0303navara on ka liig, mis liig. Aga no kuradile sellega, ma ei viitsi punnitada endast va\u0308lja midagi, mida seal lihtsalt pole. Jaa kuule mis cheat? Toit on toit. Kui sa kaerahelvestest putru teed, siis see on okei, aga kui sa nendest ku\u0308psiseid teed, siis see on cheat? Jaa sama on nende keelatud asjadega... Loomulikult on veits mo\u0308o\u0308da valik su\u0308u\u0308a vo\u0303istlusdieedil muna asemel vastakuklit na\u0308iteks eks, aga nagu u\u0308ks sai ja vahukoor ei riku mitte kellegi vormi a\u0308ra. Kui nu\u0308u\u0308d aus olla, siis ma so\u0303in isegi ta\u0308iesti tavalist valget saia siin mo\u0303ni na\u0308dal tagasi \u2013 cheatisin siis? Kurat seda teab. Ko\u0303ike vo\u0303ib su\u0308u\u0308a ja ko\u0303ike saab su\u0308u\u0308a, lihtsalt mo\u0303istlikus koguses. Tead ma ei taha u\u0308ldse a\u0308ra so\u0303nuda, aga no pa\u0308riselt ka, kuidagi nii normaalne on see olukord riigis siin. Eks see na\u0308ljatunne kindlasti ka tuleb millalgil, aga no praegu ma ku\u0308ll ainult itsitan pihku ja naudin teekonda \ud83d\ude42"}, {"text_idx": "#000028", "text": ":* :* :* need musid olid keelega praegu \ud83d\ude00"}]